Елин Пелин
Майски празник

chitanka.info

Ей небето се очисти,

слънце радостно сияй,

празник пролетта празнува —

празника на месец май.

По полето цветя пъстри,

маргаритки и синчец —

пролетта плете разкошен,

разноцветен дар-венец.

От небето до земята,

по света — от край до край —

всичко с песни славослови:

„Да живее месец май!“

Чуй, човече, зова весел

на зелените гори —

иди, набери си цвете

и сърце си отвори!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.